ไทยและอินเดีย พร้อมร่วมมือจัดการกับการระบาดของโควิด-19 โดยเฉพาะยา เวชภัณฑ์ และวัสดุอุปกรณ์ทางการแพทย์และการฟื้นฟูพัฒนาเศรษฐกิจร่วมกัน
ไทยและอินเดีย พร้อมร่วมมือจัดการกับการระบาดของโควิด-19 โดยเฉพาะยา เวชภัณฑ์ และวัสดุอุปกรณ์ทางการแพทย์และการฟื้นฟูพัฒนาเศรษฐกิจร่วมกันพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม หารือทางโทรศัพท์กับนายนเรนทร โมที นายกรัฐมนตรีสาธารณรัฐอินเดีย เกี่ยวกับการระบาดของโรคติดเชื้อไวรัสโคโรนา 2019 (COVID-19) ณ ห้องโดมทอง ชั้น 2 ตึกไทยคู่ฟ้า ทำเนียบรัฐบาล ซึ่งไทยได้ดำเนินมาตรการอย่างเข้มแข็งผ่านความร่วมมือกันอย่างจริงจังของทุกภาคส่วน จนส่งผลให้สถานการณ์การแพร่ระบาดของโรคมีแนวโน้มที่ดีขึ้น โดยยังคงมาตรการดังกล่าวต่อไป และพร้อมร่วมมือกับอินเดียด้านยาและเวชภัณฑ์ รวมทั้งด้านการวิจัยและพัฒนา และพร้อมยืนยันจะดูแลชาวต่างชาติในไทยอย่างดีที่สุดนายกรัฐมนตรี ชื่นชมที่อินเดียดำเนินมาตรการรับมือกับการระบาด และเชื่อมั่นว่า ภายใต้การดูแลของนายกรัฐมนตรีอินเดีย สถานการณ์จะอยู่ภายใต้การควบคุม ตลอดจนชื่นชมบทบาทของอินเดียที่พร้อมให้ความช่วยเหลือ โดยเฉพาะในด้านยาซึ่งอินเดียมีศักยภาพสูง ในการร่วมมือแก้ปัญหาระดับภูมิภาคมีการจัดการประชุมสุดยอดอาเซียน สมัยพิเศษ และการประชุมสุดยอดอาเซียนบวกสาม สมัยพิเศษ ว่าด้วยโรคโควิด-19 ผ่านระบบการประชุมทางไกล เพื่อหาทางออกสำหรับวิกฤตครั้งนี้ ซึ่งกลไกของอาเซียนจะเป็นช่องทางขยายความร่วมมือระหว่างอาเซียนกับอินเดียได้ต่อไปนายกรัฐมนตรีเชื่อมั่นว่า หากทุกประเทศร่วมมือกัน จะสามารถรับมือกับวิกฤติการณ์ครั้งนี้ได้นายกรัฐมนตรีอินเดียชื่นชมบทบาทของรัฐบาลไทยที่สามารถควบคุมตัวเลขผู้รับเชื้อได้ ทั้งนี้ ขอให้ไทยร่วมมือกับอินเดียเพื่อแลกเปลี่ยนข้อมูลในการแก้ไขปัญหาโควิด-19 สถานการณ์นี้ส่งผลกระทบต่อด้านสุขภาพ โดยหวังว่าสถานการณ์จะคลี่คลายโดยเร็ว พร้อมขอบคุณที่ดูแลคนอินเดียที่ติดค้างอยู่ในประเทศไทย ขณะที่นายกรัฐมนตรีขอบคุณทางการอินเดียที่ดูแลคนไทยและช่วยอำนวยความสะดวกในการส่งกลับประเทศในโอกาสนี้ นายกรัฐมนตรีขอให้อินเดียพิจารณาไม่ให้มาตรการ Lockdown มีผลกระทบต่อการขนส่งยา เวชภัณฑ์ และวัสดุอุปกรณ์ทางการแพทย์ที่จำเป็น ทั้งนี้ นายกรัฐมนตรีอินเดียได้ให้คำมั่นว่าพร้อมร่วมมือดูแลการส่งยาให้ไทยด้วยความสัมพันธ์ที่ดีระหว่างทั้งสองประเทศ และระหว่างผู้นำทั้งสองฝ่าย ที่ยืนยันที่จะมีความร่วมมือทางเศรษฐกิจ เพื่อฟื้นฟูพัฒนาเศรษฐกิจลดผลกระทบที่จะเกิดขึ้นภายหลังการระบาดของโควิด -19